text: 28-årig kvinde anker drabsdom
  10 maj 2018 kl. 20.24
  En kvinde har valgt at anke en dom for manddrab, hun blev idømt i april. Hun vil kun erkende vold med døden til følge.
  
  En 28-årig kvinde blev 25. april i år kendt skyldig og idømt 11 års fængsel for drab på sin 53-årige kæreste i maj 2017.
  Dommen faldt i Retten i Kolding. Nu har kvinden valgt at anke dommen til landsretten, det skriver Vejle Amts Folkeblad.
  Ifølge den kvindens advokat kan hun kun erkende vold med døden til følge, og det er grunden til, at hun anker dommen. Mikkel Nielsen, som advokaten hedder, forventer, at hans klient vil fortælle mere om sine grunde, og hvorfor hun følte, som hun gjorde, inden hun stak den 53-årige med en kniv, når sagen skal i landsretten, skriver avisen.
  Kvinden havde ifølge sigtelsen drabt den 53-årige med et knivstik i ryggen. Det fremgik af en presssemeddelelse udsendt af Sydøstjyllands Politi, da kvinden blev fremstillet i grundlovsforhør den 31. maj 2017.
  
  
  
  